देश व प्रदेश में विकास मामले में भेदभाव की राजनीति निरन्तर चर्चित रही है। चौधरी रणबीर सिंह विकास के मामले में भेदभाव बरतने के सख्त विरोधी थे। उन्होंने 26 अगस्त, 1970 को नसीहत देते हुए कहा कि ‘‘आप पिछड़े हुए इलाकों के अन्दर ज्यादा से ज्यादा पैसा खर्च करो। लेकिन, पक्षपात न करो।’’उन्होनें विकास के लिए एकता बनाने की अपील करते हुए 16 फरवरी, 1970 को हरियाणा विधानसभा में अपील करते हुए कहा कि ‘‘सारे हरियाणा की इसी में भलाई है कि एक होकर चलें।’’चौधरी साहब भाई-भतीजावाद के खिलाफ भी थे। उन्होंने इस सन्दर्भ में 31 अगस्त, 1949 को संविधान सभा में कहा कि ‘‘भाई-भतीजावाद को तभी रोका जा सकता है, जब उनका अन्तरूकरण निर्मल व मजबूत हो जाये और उनके विचारों में परिवर्तन आ जाये।’’